text: Tre personer i retten efter drabsforsøg 
  21 april 2018 kl. 08.36
  Lørdag fremstilles to mænd og en kvinde efter et drabsforsøg i Tinglev. 
  Lørdag klokken tolv fremstilles to mænd og en kvinde i retten i Sønderborg. De er anholdt i forbindelse med sagen om et drabsforsøg, som natten til fredag fandt sted i Tinglev.
  En 36-årig mand blev fundet svært kvæstet af skud på en adresse på Stationsvej i Tinglev. Han er nu indlagt på Odense Universitetshospital, hans stilstand betegnes som kritisk, men stabil.
  Fredag eftermiddag og aften anholdt Syd- og Sønderjyllands Politi en 36-årig mand, en 29-årige kvinde og en 25-årig mand på adresser i Tinglev og Aabenraa.
  Anklageren vil begære dørene lukket ved lørdagens grundlovsforhør. Det sker af hensyn til politiets videre efterforskning i sagen.
  Tre anholdte bliver fremstillet i grundlovsforhøret #politidk https://t.co/3hAW2pv1dn
  
  